# **Sa veisau na lawa ni cakacaka ka okati me** **Piecework (cakacaka ka veisaumi ena veika ko rawata mai se cakava ka sega ni veisaumi vaka auawa)**

**Na tabana vakamatanitu ka vakatokai The Fair Work Commission esa vakatulewataka me veisautaki na lawa ni cakacaka ena loma ni Horticulture Award mai na 28 ni Epereli 2022.**

Ko dua beka na daucakacaka ena Tabana ni Cakacaka ni Horticulture Industry? Raica ka vakawilika e ra oqo se cava na kena ibalebale vei iko na veisau sa mai yaco.

## Ocei so e na tarai ira na veisau sa yaco oqo?

O ira na tamata cakacaka ka okati ena veidinadinati ka koto ena Horticulture Award. Na tamata cakacaka ka vakatokai me pieceworker, qo ka o ira na tamata cakacaka e saumi na nodra cakacaka ena veika e ra sa rawata mai se lavaki vei ira me ra rawata ena gauna ni nodra cakacaka. Ena vakatau mai na levu ni veika e beti mai, tawani, samaka se qarava.

## E tekivu ena gauna cava na veisau oqo?

Esa tekivu na veisau oqo ena matai ni veisaumi ka tekivu mai nai ka 28 Epereli 2022.

## Na cava soti na veisau?

### I vakadei ni isau Lailai duadua

O ira na dau cakacaka vaka Pieceworkers e tiko na nodratou ivakadei ni isau e lailai. Sa kena ibalebale oqo ni ko ira na daucakacaka vakatokai me pieceworker e dodonu me ra na na taura **nai sau ka levu cake**:

* nai sau mera na taura ena levu ni veika e ra rawata ena loma ni dua na siga ena loma ni isau lavaki vakatikina; **se**
* na kedra i sau me baleta na siga o ya ena yavutaki ena kena cakacakataki vaka auwa, o ya na I vakadei ni isau Lailai duadua (wili kina eso nai wiliwili ni aua ka vakaikuritaki) me vaka e vadeitaki tu vakalawa ena veidinadinati ni Horticulture Award.

**se**


### Nai tuvatuva vou ni cakacaka vakaiwasewase

Nai tuvatuva vou oqo ni cakacaka vaka piecework ena sosomitaka na tuvatuva ka virikotori taumada. Esa dodonu me na solia vei iko ko taukei ni cakacaka nai lavelave ni tuvatuva vou oqo ka a sa sainitaka oti **ni bera** ni ko tekivu qarava na cakacaka.

### Na tuvaki vou ni cakacaka kei na kena vola tukutuku

Sa dodonu mera vola vakaivola na taukei ni cakacaka na levu ni aua ko cakacaka taka ena dua na siga kei na tuvaki ni sau ni cakacaka vakaiwasewase mai na levu ni aua ka sa volai.

## Mo maroroya talega edua na nomu lavelave ni levu ni aua ko cakacaka kina

Vakayagataka na neitou vatavata ni veitaratara ka sega ni saumi [Record My Hours app](http://www.fairwork.gov.au/app) (fairwork.gov.au/app)me rawa ni ko vakamuria na levu ni aua ko sa cakacaka taka kei na levu ni cakacaka vakaiwasewase ko sa cakava me vaka na levu ni vuanikau esa beti kei na wiliwili ka sa tawani rawa.

## Na veivanua tale eso ka rawa ni laurai kina nai kuri ni tukutuku vaka oqo?

Mo wilika vakawasoma nai tuvatuva virikotori me baleta na cakacaka vakaiwasewase ka mo na dau sema tiko kina na vatavata ni veitalanoa ena biau livaliva na [Horticulture Showcase](http://www.fairwork.gov.au/horticulture) ena fairwork.gov.au/horticulture kei na nomu sema yani ki na vatavata talega ni [veitalanoa ena mona livaliva ka vakatokai na email updates](http://www.fairwork.gov.au/emailupdates) ena fairwork.gov.au/emailupdates